জন্মদিন: ২৯ ডিসেম্বর।
জন্মস্থান: কলকাতা।
স্কুল/কলেজ: স্কটিশ চার্চ থেকেই পড়াশোনা করেছি।
প্রিয়তম মানুষ: বাবা।
সারা রাত গল্প করার মতো বন্ধু: আমার বেস্ট ফ্রেন্ড রুদ্র।
আবার জন্মালে: পরের জন্মেও অনিন্দ্য চট্টোপাধ্যায় হয়ে জন্মাতে চাই।
প্রথম দর্শনে প্রেম: আমার ক্ষেত্রে অন্তত হয়নি। প্রেম বিষয়টা সময়ের সঙ্গে সঙ্গে ধীরে ধীরে জন্মায়!
ভূত দেখলে কী করবেন: ভূতে একেবারেই বিশ্বাস করি না। তবে একান্তে দেখা হলে, দুইখানি প্রশ্ন করব। এক, ভূত হয়ে কেমন লাগছে? এবং দুই, তোমার ওজন কত?
পছন্দের জাঙ্ক ফুড: পৃথিবীর সব জাঙ্ক ফুডই আমার প্রিয়। বাড়ির খাবার বেশি খেলে আমার শরীর খারাপ লাগে (হাসি)!
কোন শব্দটা দিনে বেশিবার ব্যবহার করেন: সংবাদপত্রে সেটা লেখা যাবে না।
কার ক্লোন বানিয়ে বাড়িতে রাখতে চান...: আমার আদরের ভাগনি জুন’এর ক্লোন বানিয়ে রাখব। সাড়ে চার বছর বয়স ওর।
শ্রেষ্ঠ পাওয়া উপহার: নতুন করে পাওয়া একটা জীবন! এর চেয়ে বেশি কিছু বলব না। বাকিটা বলতে গেলে একখানা আস্ত সাক্ষাৎকার লেগে যাবে।
 
সবচেয়ে আনন্দের দিন: ২৩ জানুয়ারি, ২০০৮। দয়া করে এর চেয়ে বেশি কিছু জানতে চাইবেন না!
সবচেয়ে দুঃখের দিন: মায়ের চলে যাওয়া। ১৮ সেপ্টেম্বর, ২০১১।
প্রথম ব্রেক: ‘বাপি বাড়ি যা’।
অবসেশন: কফি।
একদিনের রাজা হলে: সবকিছু ফ্রি করে দেব! যাতে কোনও কিছুই কারও জীবনে বাধা হয়ে না দাঁড়ায়। খানিকটা হিপিদের নিজের মর্জিমাফিক বাঁচার মতো ব্যাপারটা
আর কী!
রাগ হলে: এমনিতে আমি খুব কমই রেগে যাই। কিন্তু রেগে গেলে কিছুতেই নিজের উপর নিয়ন্ত্রণ রাখতে পারি না।
ছবি আঁকতে দিলে কার ছবি আঁকবেন: পাহাড়ের ছবি। (একটু ভেবে) ছোটবেলায় শেখা পাহাড়ি গ্রামের ছবি! ওই ছবিটা আঁকাই সবচেয়ে সহজ (হাসি)।
বিপদে পড়লে কাকে প্রথম ফোন করবেন: রুদ্র আর আমার গার্লফ্রেন্ড রিয়া’কে।